
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 49 

23 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης υπαλλή¬ 
λων που υπηρετούν με διάθεση στα Γραφεία του 
Υπουργού, των Υφυπουργών, των Γ ενικών Γ ραμ- 
ματέων και του Ειδικού Γραμματέα του Υπουργεί¬ 
ου Υγείας και Κοινωνικής Αλληλεγγύης, οι οποίοι 


δεν καλύπτουν θέσεις του ν. 1558/1985. 1 

Απόκτηση Ελληνικής Ιθαγένειας του ομογενούς ΤΚΑ- 

ΤΣΕΝΚΟ (επώνυμο) ΒΛΑΝΤΙΜΙΡ (κ. όνομα). 2 

Απόκτηση Ελληνικής Ιθαγένειας της ομογενούς ΤΚΑ- 

ΤΣΕΝΚΟ (επώνυμο) ΑΛΙΝΑ (κ. όνομα). 3 

Απόκτηση Ελληνικής Ιθαγένειας της ομογενούς ΡΟ- 

ΪΝΑΣΒΙΛΙ (επώνυμο) ΕΙΡΗΝΗΣ (κ. όνομα). 4 

Χορήγηση άδειας λειτουργίας Μονάδας Φροντίδας Ηλι¬ 
κιωμένων (Μ.Φ.Η.) κερδοσκοπικού χαρακτήρα στην 
ΣΠΥΡΙΔΟΥΛΑ-ΑΣΗΜΙΝΑ συζύγου Θεόδωρου ΜΠΑΛ- 
ΤΣΑΒΙΑ με τον δ.τ. «ΑΓΙΟΣ ΚΩΝΣΤΑΝΤΙΝΟΣ». 5 


Υλοποίηση προγράμματος επαγγελματικής κατάρτι¬ 
σης ΛΑΕΚ υλοποιούμενο από αγροτικούς συνεται¬ 
ρισμούς και ομάδες παραγωγών του ροδάκινου. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Υ4α/11510/6.12.2005 από¬ 
φαση του Υπουργού Υγείας και Κοινωνικής Αλ¬ 
ληλεγγύης . 7 


Α ΠΟΦΑΣΕΙ Σ 

Αριθμ. ΔΥΙα/Γ.Π. οικ. 326 

( 1 ) 

Έγκριση ωρών υπερωριακής απασχόλησης υπαλλήλων 
που υπηρετούν με διάθεση στα Γ ραφεία του Υπουρ¬ 
γού, των Υφυπουργών, των Γ ενικών Γ ραμματέων και 
του Ειδικού Γ ραμματέα του Υπουργείου Υγείας και 
Κοινωνικής Αλληλεγγύης, οι οποίοι δεν καλύπτουν 
θέσεις του ν. 1558/1985. 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003. 

2. Την 2/8098/0022/9.2.2004 Κ.Υ.Α. Αποδοχές μετακλη¬ 
τών, ειδικών συμβούλων και συνεργατών των Πολιτι¬ 


κών Γ ραφείων μελών της Κυβέρνησης και Υφυπουργών” 
(ΦΕΚ 332/Β/11.2.2004). 

3. Το γεγονός ότι από την απόφαση αυτή θα προκληθεί 
δαπάνη ύψους 180.000 Ε περίπου, η οποία θα καλυφθεί από 
τις πιστώσεις του Προϋπολογισμού τρέχοντος οικονομικού 
έτους και ειδικότερα από το Φ. 110 και τον ΚΑΕ 0511. 

4. Τ ις υπηρεσιακές ανάγκες των Πολιτικών Γ ραφείων 
του Υπουργείου Υγείας και Κοινωνικής Αλληλεγγύης, 
αποφασίζουμε: 

Εγκρίνουμε την υπερωριακή απασχόληση των πα¬ 
ρακάτω υπαλλήλων που υπηρετούν με διάθεση στα 
Γ ραφεία του Υπουργού, των Υφυπουργών, των Γ ενικών 
Γραμματέων και του Ειδικού Γραμματέα του Υπουρ¬ 
γείου Υγείας και Κοινωνικής Αλληλεγγύης, οι οποίοι 
δεν καλύπτουν θέσεις του ν. 1558/1985, και θα απα¬ 
σχοληθούν μέχρι εξήντα (60) ώρες ο καθένας το μήνα 
για υπερωριακή εργασία το διάστημα από 1.1.2006 έως 
31.12.2006, ως εξής: 

α. Δεκαπέντε (15) υπάλληλοι στο Γ ραφείο του Υπουρ¬ 
γού Υγείας και Κοινωνικής Αλληλεγγύης, 

β. Από δέκα (10) υπάλληλοι στα Γ ραφεία των Υφυπουρ¬ 
γών Υγείας και Κοινωνικής Αλληλεγγύης, 

γ. Από πέντε (5) υπάλληλοι στα Γ ραφεία των Γ ενικών 
Γ ραμματέων του Υπουργείου Υγείας και Κοινωνικής Αλ¬ 
ληλεγγύης. 

δ. Πέντε (5) υπάλληλοι στο Γ ραφείο του Ειδικού Γ ραμμα¬ 
τέα του Υπουργείου Υγείας και Κοινωνικής Αλληλεγγύης. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
των ανωτέρω υπαλλήλων ορίζονται οι Διευθυντές των 
Πολιτικών Γ ραφείων. 

Η δαπάνη που προκύπτει από των ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμούς οικονομικού έτους 2006. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Ιανουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

( 2 ) 

Απόκτηση Ελληνικής Ιθαγένειας του ομογενούς ΤΚΑ- 
ΤΣΕΝΚΟ (επώνυμο) ΒΛΑΝΤΙΜΙΡ (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. 6049/12.12.2005 απόφαση του Γ ενικού 
Γ ραμματέα της Περιφέρειας Θεσσαλίας που εκδόθηκε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σύμφωνα με τις διατάξεις του άρθρου 1 του ν. 2790/2000 
(Α’24), γίνεται αποδεκτή η από 27.8.2003 αίτηση του 
ανωτέρω ομογενούς ΤΚΑΤΣΕΝΚΟ (επώνυμο) ΒΛΑΝΤΙΜΙΡ 
(κ. όνομα) περί απόκτησης της Ελληνικής Ιθαγένειας ο 
οποίος γεννήθηκε στις 2.6.1958 στη Ρενή Οδησσού της 
Ουκρανίας. Τα στοιχεία του είναι: 

ΕΠΩΝΥΜΟ ΟΝΟΜΑ 
ΠΑΤΡΟΣ: ΤΚΑΤΣΕΝΚΟ ΣΕΡΓΚΕΪ 

ΜΗΤΡΟΣ (πριν το γάμο) ΧΑΤΖΗΝΟΒΑ ΒΑΛΕΝΤΙΝΑ 
ΣΥΖΥΓΟΥ ΤΚΑΤΣΕΝΚΟ ΝΑΤΑΛΙΑ 

Επίσης εγκρίνεται ο εξελληνισμός του ονοματεπωνύ¬ 
μου του από ΤΚΑΤΣΕΝΚΟ ΒΛΑΝΤΙΜΙΡ σε ΥΦΑΝΤΙΔΗΣ 
ΒΛΑΔΙΜΗΡΟΣ. 

Με εντολή Γενικού Γραμματέα Περιφέρειας 

Η Αναπληρώτρια Προϊσταμένη 
ΜΑΡΙΑ ΚΗΡΥΚΟΥ 

-*- 

(3) 

Απόκτηση Ελληνικής Ιθαγένειας της ομογενούς ΤΚΑ¬ 
ΤΣΕΝΚΟ (επώνυμο) ΑΛΙΝΑ (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. 6050/12.12.2005 απόφαση του Γ ενικού 
Γ ραμματέα της Περιφέρειας Θεσσαλίας που εκδόθηκε 
σύμφωνα με τις διατάξεις του άρθρου 1 του ν. 2790/2000 
(Α’24), γίνεται αποδεκτή η από 27.8.2003 αίτηση της 
ανωτέρω ομογενούς ΤΚΑΤΣΕΝΚΟ (επώνυμο) ΑΛΙΝΑ 
(κ. όνομα) περί απόκτησης της Ελληνικής Ιθαγένειας 
η οποία γεννήθηκε στις 8.1.1985 στο χωριό Φλωρέστι, 
Νομού Σορόκα της Δημοκρατίας της Μολδαβίας. Τα 
στοιχεία της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ ΤΚΑΤΣΕΝΚΟ ΒΛΑΝΤΙΜΙΡ 

ΜΗΤΡΟΣ (πριν το γάμο) ΜΑΡΚΑΟΥΤΣΑΝ ΝΑΤΑΛΙΑ 
Επίσης εγκρίνεται ο εξελληνισμός ονοματεπωνύμου 
της από ΤΚΑΤΣΕΝΚΟ ΑΛΙΝΑ σε ΥΦΑΝΤΙΔΗ ΑΛΙΝΗ. 

Με εντολή Γ ενικού Γ ραμματέα Περιφέρειας 

Η Αναπληρώτρια Προϊσταμένη 
ΜΑΡΙΑ ΚΗΡΥΚΟΥ 

-♦- 

(4) 

Απόκτηση Ελληνικής Ιθαγένειας της ομογενούς ΡΟΙ- 
ΝΑΣΒΙΛΙ (επώνυμο) ΕΙΡΗΝΗΣ (κ. όνομα) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. 8156/12.12.2005 απόφαση του Γενι¬ 
κού Γ ραμματέα της Περιφέρειας Θεσσαλίας που εκδό¬ 
θηκε σύμφωνα με τις διατάξεις του άρθρου 15 του ν. 
3284/2004 (ΦΕΚ 217/Α/10.11.2004) «Περί κυρώσεως του 
Κώδικα Ελληνικής Ιθαγένειας», γίνεται αποδεκτή η από 
10.03.2005 αίτηση της ανωτέρω ομογενούς ΡΟΪΝΑΣΒΙΛΙ 
(επώνυμο) ΕΙΡΗΝΗΣ (κ. όνομα) περί απόκτησης της Ελ¬ 
ληνικής Ιθαγένειας η οποία γεννήθηκε στις 27.2.1968 στη 
πόλη Κιροβακάν της Αρμενίας. Τα στοιχεία της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ ΡΟΪΝΑΣΒΙΛΙ ΙΩΣΗΦ 

ΜΗΤΡΟΣ ΦΟΥΡΜΑΝΟΒΑ ΕΛΕΟΝΟΡΑ 

(πριν το γάμο) 

Με την ίδια απόφαση αποκτά την Ελληνική Ιθαγένεια 
και το ανήλικο τέκνο της εν θέματι ΡΟΪΝΑΣΒΙΛΙ (επώνυ¬ 


μο) ΜΑΡΙΑ (κ. όνομα) του ΙΩΣΗΦ και της ΕΙΡΗΝΗΣ , που 
γεννήθηκε στις 12.2.1988 στην Τιφλίδα της Γεωργίας. 

Με εντολή Γ ενικού Γ ραμματέα Περιφέρειας 

Η Αναπληρώτρια Προϊσταμένη 
ΜΑΡΙΑ ΚΗΡΥΚΟΥ 

-♦- 

(5) 

Χορήγηση άδειας λειτουργίας Μονάδας Φροντίδας Ηλι¬ 
κιωμένων (Μ.Φ.Η.) κερδοσκοπικού χαρακτήρα στην 
ΣΠΥΡΙΔΟΥΛΑ-ΑΣΗΜΙΝΑ συζύγου Θεόδωρου ΜΠΑΛ- 
ΤΣΑΒΙΑ με τον δ.τ. «ΑΓΙΟΣ ΚΩΝΣΤΑΝΤΙΝΟΣ». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με την υπ’ αριθμ. 4452/2005 απόφαση του Νομάρχη Ανα¬ 
τολικής Αττικής που εκδόθηκε σύμφωνα με τις διατάξεις 
της υπ’ αριθμ. Π4β/οικ.3176/29.5.1996 Υπουργικής Απόφασης 
(ΦΕΚ 455/14.6.96 τ.Β’), χορηγείται άδεια λειτουργίας Μονάδας 
Φροντίδας Ηλικιωμένων (Μ.Φ.Η) κερδοσκοπικού χαρακτήρα 
στην ΣΠΥΡΙΔΟΥΛΑ-ΑΣΗΜΙΝΑ συζύγου Θεόδωρου ΜΠΑΛ- 
ΤΣΑΒΙΑ με τον δ.τ. «ΑΓΙΟΣ ΚΩΝΣΤΑΝΤΙΝΟΣ», δυναμικότητας 
πενήντα τριών (53) κλινών, στο κτίριο που βρίσκεται επί της 
οδού Αμφιτρίτης -15 στον Δήμο Κρωπίας. 

Ο Νομάρχης 

ΛΕΩΝΙΔΑΣ ΚΟΥΡΗΣ 

-♦- 

( 6 ) 

Υλοποίηση προγράμματος επαγγελματικής κατάρτισης 
ΛΑΕΚ υλοποιούμενο από αγροτικούς συνεταιρισμούς 
και ομάδες παραγωγών του ροδάκινου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 
(Αριθμός απόφασης Δ.Σ. ΟΑΕΔ 3611/65/28.12.2005). 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 & 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7 άρθρο 8 παρ. 2 εδ. 
ΙΔ, άρθρο 9 παρ. 2 εδ. 2. 

2. Την υπ’ αριθμ. 322/49/20.12.2005 απόφαση της Επι¬ 
τροπής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την υλοποίηση προγράμματος επαγγελματικής κατάρ¬ 
τισης ΛΑΕΚ υλοποιούμενο από αγροτικούς συνεταιρι¬ 
σμούς και ομάδες παραγωγών του ροδάκινου ως εξής: 

ΕΙΣΑΓΩΓΗ 

Στόχος της παρούσας ενέργειας είναι η παροχή δυνα¬ 
τότητας για κατάρτιση προσωπικού των αγροτικών συ¬ 
νεταιρισμών και ομάδων παραγωγών του ροδάκινου, για 
τη συμπλήρωση και βελτίωση των επαγγελματικών προ¬ 
σόντων και δεξιοτήτων των εργαζομένων, την απόκτηση 
ευελιξίας προσαρμογής στις μεταβαλλόμενες συνθήκες 
παραγωγής και εργασίας, τη δημιουργία σταθερών θέ¬ 
σεων εργασίας και τη διασφάλιση της απασχόλησης 
του εργατικού δυναμικού μέσω της ανάπτυξης των επι¬ 
χειρήσεων. Για το λόγο αυτό η Επιτροπή Διαχείρισης 
του ΛΑΕΚ με την υπ’ αριθμ. 322/49/20.12.2005 απόφασή 
της κατήρτισε πρόγραμμα επαγγελματικής κατάρτισης 
και εκπαίδευσης υλοποιούμενο από αγροτικούς συνε¬ 
ταιρισμούς και ομάδες παραγωγών, με τον διακριτικό 

τίτλο «ΠΡΟΓΡΑΜΜΑ ΚΑΤΑΡΤΙΣΗΣ ΛΑΕΚ ΣΤΟΝ ΤΟΜΕΑ 
ΤΟΥ ΡΟΔΑΚΙΝΟΥ ΕΤΟΥΣ 2006». 

ΚΕΦΑΛΑΙΟ 1° 

ΔΙΚΑΙΟΥΧΟΙ ΦΟΡΕΙΣ: 

Στα πλαίσια του προγράμματος αυτού, φορείς υλοποί¬ 
ησης των προγραμμάτων κατάρτισης είναι οι αγροτικοί 
συνεταιρισμοί και ομάδες παραγωγών του ροδάκινου. 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

Στο πρόγραμμα κατάρτισης εντάσσονται αγροτικοί 
συνεταιρισμοί και ομάδες παραγωγών των οποίων η 
έδρα βρίσκεται σε έναν από τους παρακάτω νομούς: 

• Ημαθίας 

• Πέλλας 

• Λάρισας 

• Πιερίας 

• Φλώρινας 

• Κοζάνης 

και 

επιθυμούν να καταρτίσουν το προσωπικό τους 

• καταβάλλουν στο ΙΚΑ την εργοδοτική εισφορά 
0,45% για τους εργαζόμενούς τους για το έτος 2005 
και θα καταβάλλουν την ανάλογη εισφορά και για το 
έτος 2006 και 

• το πρόγραμμα κατάρτισης το οποίο συμμετέχουν 
δεν χρηματοδοτείται από άλλο φορέα. 

ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Η χρηματοδότηση του προγράμματος αυτού, ανέρχεται 
σε ποσό ύψους 4.986.000,00 Ευρώ για την κατάρτιση 554 
εργαζομένων η οποία θα γίνει από τον Λογαριασμό για την 
Απασχόληση και την Επαγγελματική Κατάρτιση (ΛΑΕΚ). 

ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ: 

Τα προγράμματα κατάρτισης θα πρέπει να υλοποιη¬ 
θούν από 16.1.2006 έως 31.8.2006. 

ΚΕΦΑΛΑΙΟ 2° 

ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑΤΑΡ¬ 
ΤΙΣΗΣ: 

1. Κάθε πρόγραμμα κατάρτισης περιλαμβάνει δύο (2) 
στάδια υλοποίησης και συγκεκριμένα κάθε στάδιο πε¬ 
ριλαμβάνει: 

Α' στάδιο: 400 ώρες κατάρτισης για 554 καταρτιζό¬ 
μενους 

Β' στάδιο: 200 ώρες κατάρτισης για 554 καταρτιζό¬ 
μενους 

2. Για την υλοποίηση κάθε σταδίου κατάρτισης οι 
αγροτικοί συνεταιρισμοί και οι ομάδες παραγωγών ρο¬ 
δάκινου θα πρέπει να καταθέτουν ξεχωριστό φάκελο 
υλοποίησης του προγράμματος. 

3. Τα προγράμματα κατάρτισης πρέπει να υλοποιού¬ 
νται σε ιδιόκτητους χώρους των αγροτικών συνεταιρι¬ 
σμών κα ομάδων παραγωγών ροδάκινου. 

Με τον όρο «ιδιόκτητους χώρους» εννοούμε χώρους 
που έχει ήδη στην δικαιοδοσία τους. 

4. Οι χώροι στους οποίους θα πραγματοποιούνται τα 
προγράμματα κατάρτισης των εργαζομένων, πρέπει να 
πληρούν τις παρακάτω βασικές προϋποθέσεις: 

• Να έχουν επαρκή επιφάνεια ανάλογη με τον αριθμό 
των καταρτιζομένων 

• Να μην είναι υπόγειοι 

• Να διαθέτουν καλό αερισμό 

• Να έχουν επαρκή χώρο διαλείμματος 


• Να διαθέτουν τον απαραίτητο εκπαιδευτικό εξο¬ 
πλισμό 

• Να διαθέτουν τις απαραίτητες προδιαγραφές υγι¬ 
εινής και ασφάλειας 

5. Κάθε πρόγραμμα κατάρτισης δεν πρέπει να υπερ¬ 
βαίνει τις οκτώ (8) διδακτικές ώρες ημερησίως. 

6. Η κατάρτιση πρέπει να πραγματοποιείται εντός ή 
εκτός ωραρίου εργασίας και το πρόγραμμα πρέπει να 
περιλαμβάνει θεωρητικό και πρακτικό μέρος. Το θεωρη¬ 
τικό μέρος του προγράμματος πρέπει να αποτελεί το 
30% του συνόλου των ωρών κατάρτισης, ενώ το πρα¬ 
κτικό μέρος πρέπει να αποτελεί το 70% του συνόλου 
των ωρών κατάρτισης. 

7. Η θεματολογία των προγραμμάτων κατάρτισης και το 
περιεχόμενό τους προσδιορίζεται από τους αγροτικούς 
συν/σμούς ή τις ομάδες παραγωγών που απασχολούνται 
οι καταρτιζόμενοι σύμφωνα με τις ανάγκες τους. 

Οα πρέπει όμως να συμπεριλαμβάνονται στο εκ¬ 
παιδευτικό πρόγραμμα και οι εκπαιδευτικές ενότητες 
«Υγιεινή και ασφάλεια στο χώρο εργασίας» με 8 ώρες 
κατάρτισης και «Βασικές αρχές εργατικής νομοθεσίας» 
με 8 ώρες κατάρτισης. 

8. Κάθε στάδιο του προγράμματος κατάρτισης μπο¬ 
ρεί να περιλαμβάνει περισσότερα από ένα αντικείμενα 
κατάρτισης. 

9. Σε κάθε περίπτωση, κατά τη διάρκεια κάθε εκπαιδευτι¬ 
κής ώρας, δικαιολογείται η παρουσία ενός μόνο εκπαιδευ¬ 
τή. Επιτρέπεται η συνδιδασκαλία μόνο για τα μαθήματα 
της πληροφορικής όταν χρησιμοποιούνται Η/Υ. 

10. Για κάθε στάδιο του προγράμματος κατάρτισης 
θα πρέπει να οριστεί σαφώς από τους αγροτικούς 
συνεταιρισμούς και ομάδες παραγωγών ροδάκινου ο 
αριθμός των συμμετεχόντων στην αίτηση Υπαγωγής 
στο πρόγραμμα (Υπόδειγμα 1). 

11. Ο αριθμός των καταρτιζομένων στην αίθουσα δι¬ 
δασκαλίας δεν μπορεί να υπερβαίνει τα τριάντα (30) 
άτομα. 

12. Κατά τη διάρκεια της υλοποίησης των προγραμ¬ 
μάτων κατάρτισης πρέπει να τηρείται παρουσιολόγιο 
(Υπόδειγμα 4) για τους καταρτιζόμενους. 

Το πρωτότυπο παρουσιολόγιο αποτελεί απαραίτητο 
δικαιολογητικό για την αποπληρωμή του προγράμματος 
κατάρτισης. 

13. Μετά την υποβολή των προς υλοποίηση προγραμ¬ 
μάτων, δεν επιτρέπονται αλλαγές: 

Στα αντικείμενα κατάρτισης 

Στο περιεχόμενο και τις ώρες του αναλυτικού προ¬ 
γράμματος 

Στο τόπο υλοποίησης των προγραμμάτων 

14. Επιτρέπονται αλλαγές: 

στην έναρξη του προγράμματος κατάρτισης 
στη διαμόρφωση του ωρολογίου προγράμματος 
στη ημερολογιακή διάρκεια υλοποίησης κάθε σταδίου 
του προγράμματος 
στα ονόματα των εκπαιδευτών 
Για οποιαδήποτε αλλαγή που αφορά τα παραπάνω ο 
συνεταιρισμός ή η ομάδα παραγωγών υποχρεούται να 
ενημερώνει γραπτώς (με έγγραφο, ίαχ κ.λ.π.) και εκ των 
προτέρων (τουλάχιστον δύο ημέρες πριν) την αρμόδια 
Υπηρεσία του ΟΑΕΔ. 

15. Το μέσο ωριαίο κόστος της κατάρτισης ανά καταρτι¬ 
ζόμενο ορίζεται στο ποσό των δέκα πέντε ευρώ (15,00). 

16. Δεν έχουν δικαίωμα υποβολής προτάσεων για 
την υλοποίηση προγράμματος κατάρτισης, αγροτικοί 
συνεταιρισμοί και ομάδες παραγωγών ροδάκινου που 

έχουν λάβει μέρος στο υπ’ αριθμ. Β126599/13.10.2003 
πρόγραμμα κατάρτισης (διάρκειας από 30.10.2003 έως 
31.8.2004) και δεν έχουν καταβάλλει στους εργαζόμε¬ 
νους σ' αυτές τις νόμιμες αποδοχές κατά τη διάρκεια 
της κατάρτισής τους. 

ΚΕΦΑΛΑΙΟ 3° 

ΔΙΑΔΙΚΑΣΙΑ ΥΠΟΒΟΛΗΣ ΤΩΝ ΠΡΟΤΑΣΕΩΝ ΓΙΑ ΥΛΟ¬ 
ΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

Οι φάκελοι των προτάσεων υλοποίησης προγραμ¬ 
μάτων κατάρτισης θα υποβάλλονται εις διπλούν στη 
Διοίκηση του Ο.Α.Ε.Δ., στη Διεύθυνση Συνεχιζόμενης 
Επαγγελματικής Κατάρτισης (Α3) (Εθνικής Αντίστασης 
8, Τράχωνες) στο Γραφείο ΛΑΕΚ (3° όροφο γρ. 341). 

Με την κατάθεση κάθε φακέλου υλοποίησης προγράμ¬ 
ματος κατάρτισης, γίνεται λεπτομερής έλεγχος της 
πληρότητάς του από την αρμόδια Δ/νση της Διοίκησης 
του ΟΑΕΔ. 

Σε περίπτωση που ο φάκελος υλοποίησης του προ¬ 
γράμματος δεν είναι πλήρης ή σύμφωνος με τα αναφε- 
ρόμενα στην εγκύκλιο, η αρμόδια Δ/νση της Διοίκησης 
του Ο.Α.Ε.Δ. ζητά συμπληρωματικά στοιχεία ή αντικατά¬ 
σταση των υπαρχόντων. Εάν δεν υπάρξει ανταπόκριση 
εκ μέρους της επιχείρησης εντός πέντε (5) εργασίμων 
ημερών, τότε εκδίδεται απόφαση απόρριψης της υλο¬ 
ποίησης του προγράμματος κατάρτισης ΛΑΕΚ λόγω μη 
πληρότητας του φακέλου. 

Κάθε φάκελος υλοποίησης ενός προγράμματος κατάρ¬ 
τισης περιλαμβάνει όλα τα απαραίτητα δικαιολογητικά 
για την υλοποίηση όσων σταδίων κατάρτισης επιθυμεί 
ο αγροτικός συνεταιρισμός ή η ομάδα παραγωγών να 
υλοποιήσει συνολικά. 

Τα απαραίτητα δικαιολογητικά υλοποίησης κάθε στα¬ 
δίου κατάρτισης είναι τα εξής: 

1. Αίτηση έναρξης υλοποίησης σταδίου προγράμματος 
κατάρτισης ΛΑΕΚ 

2. Αίτηση υπαγωγής στο πρόγραμμα (Υπόδειγμα 1) 

Στην αίτηση αυτή θα συμπληρώνονται επακριβώς και 

ευκρινώς: 

α) τα στοιχεία του αγροτικού συνεταιρισμού ή της 
ομάδας παραγωγών. 

β) τα στοιχεία του προγράμματος, όπου πρέπει να 
ορίζεται ρητά και με σαφήνεια η διεύθυνση υλοποίησης 
της κατάρτισης. 

γ) ο προϋπολογισμός του προγράμματος. 

Στο Υπόδειγμα (1) θα πρέπει να διακρίνεται με ευ¬ 
χέρεια η σφραγίδα του συνεταιρισμού ή της ομάδας 
παραγωγών του ροδάκινου. 

3. Πίνακα καταρτιζομένων (Υπόδειγμα 2) 

Στο πίνακα αυτό συμπληρώνονται τα ονόματα των 
συμμετεχόντων που λαμβάνουν μέρος στο συγκεκρι¬ 
μένο στάδιο του προγράμματος κατάρτισης. 

Συγκεκριμένα, αναγράφεται το ονοματεπώνυμο κάθε 
εργαζόμενου που συμμετέχει στο πρόγραμμα κατάρ¬ 
τισης, καθώς και η ειδικότητα που έχει σύμφωνα με το 
αντικείμενο της εργασίας του. 

Επίσης στον πίνακα αυτό πρέπει να συμπληρώνονται 
από το συν/σμό ή την ομάδα παραγωγών όλα τα στοι¬ 
χεία εκτός της στήλης με τίτλο «πραγματοποιηθείσες 
ώρες κατάρτισης». 

Στον πίνακα αυτό, η στήλη με τίτλο «πραγματοποιη- 
θείσες ώρες κατάρτισης» του κάθε καταρτιζόμενου, θα 
συμπληρώνεται και θα υπογράφεται από τον ελεγκτή 
μετά τη λήξη του προγράμματος. 

4. Δήλωση του ν. 1599/1986 του συν/σμού ή της ομάδας 


παραγωγών του ροδάκινου που οι εργαζόμενοι συμμετέ¬ 
χουν στο πρόγραμμα, και στην οποία θα αναφέρεται ότι: 

α. έχει καταβληθεί για όλους τους εργαζόμενους, η ερ- 
γοδοτική εισφορά 0,45% στο Ι.Κ.Α. για το έτος 2004. 

β. δεν έχει γίνει χρήση των πόρων του ΛΑΕΚ μέσα 
από το πρόγραμμα επαγγελματικής κατάρτισης ΛΑΕΚ 
0,45% για το έτος 2005. 

γ. οι καταρτιζόμενοι ανήκουν στο μόνιμο προσωπικό 
του συν/σμού ή της ομάδας παραγωγών. 

δ. οι καταρτιζόμενοι δεν θα απολυθούν καθ’ όλο το 
χρονικό διάστημα της κατάρτισης εκτός και αν συντρέ¬ 
χει σπουδαίος λόγος σύμφωνα με τα αναφερόμενα στον 
αστικό κώδικα. 

Θα πρέπει να χρησιμοποιείται για το λόγο αυτό από την 
επιχείρηση ΑΠΟΚΛΕΙΣΤΙΚΑ το συγκεκριμένο έντυπο το 
οποίο επισυνάπτεται στην εγκύκλιο στο ΠΑΡΑΡΤΗΜΑ 1. 

Το έντυπο αυτό ενέχει θέση Δήλωσης του ν.1599/1986 
και η ακρίβεια των στοιχείων που υποβάλλονται με αυτή 
θα ελέγχεται από την αρμόδια Δ/νση της Διοίκησης 
του Ο.Α.Ε.Δ. 

δ.Αναλυτικό και ωρολόγιο πρόγραμμα & κατάσταση 
εκπαιδευτών (Υπόδειγμα 3), (συμβουλευτείτε το ΠΑ¬ 
ΡΑΡΤΗΜΑ 1) 

Στο Υπόδειγμα (3) πρέπει να ορίζονται αναλυτικά οι 
ημέρες, οι ώρες, τα διαλείμματα, το περιεχόμενο/ενό¬ 
τητες της κατάρτισης καθώς και το ονοματεπώνυμο 
και τα τυπικά προσόντα του εκπαιδευτή κατά ενότητα 
κατάρτισης. 

Μετά από κάθε εκπαιδευτική ώρα (45') πρέπει να γίνε¬ 
ται διάλειμμα δεκαπέντε λεπτών (15") ή μετά από κάθε 
δύο συνεχόμενες εκπαιδευτικές ώρες διάλειμμα είκοσι 
(20') λεπτών της ώρας. 

Διαλείμματα πριν την έναρξη της κατάρτισης ή μετά 
τη λήξη αυτής δεν ισχύουν. 

6. Κατάθεση επικυρωμένου αντιγράφου τίτλου σπου¬ 
δών των εκπαιδευτών, που θα πρέπει να καλύπτει το 
αντικείμενο που διδάσκουν. 

Οι εκπαιδευτές μπορεί να είναι είτε «εσωτερικοί» δη¬ 
λαδή υπάλληλοι του αγροτικού συνεταιρισμού ή της 
ομάδας παραγωγών είτε «εξωτερικοί» δηλαδή εκπαιδευ¬ 
τές οι οποίοι θα εκπαιδεύσουν τους καταρτιζόμενους 
έναντι αμοιβής. 

Πιο συγκεκριμένα οι εκπαιδευτές που έχουν ελληνική 
υπηκοότητα πρέπει να έχουν: 

• Πτυχίο ή μεταπτυχιακό τίτλο τριτοβάθμιας εκπαί¬ 
δευσης (ΑΕΙ - ΤΕΙ) ή ισότιμο τίτλο σπουδών του οποίου 
η κτήση έγινε στην αλλοδαπή αναγνωρισμένο από τις 
αρμόδιες αρχές. 

• Πτυχίο ΙΕΚ πιστοποιημένο από τον ΟΕΕΚ ή 

• Πτυχίο ΤΕΕ Β' Κύκλου, ΤΕΛ ή Μέσων Τεχνικών Σχο¬ 
λών ή ισότιμου τίτλου σπουδών που βεβαιώνεται από 
τον ΟΕΕΚ ή 

• Πτυχίο ΤΕΕ Α' Κύκλου ή ΤΕΣ ή ισότιμου τίτλου 
σπουδών που βεβαιώνεται από τον ΟΕΕΚ ή 

• Πτυχίο Κατώτερης Τεχνικής Σχολής ή ισότιμου τί¬ 
τλου σπουδών που βεβαιώνεται από τον ΟΕΕΚ ή 

• Απολυτήριο Γ ενικού Λυκείου και να έχουν παρακο¬ 
λουθήσει πρόγραμμα κατάρτισης διάρκειας τουλάχι¬ 
στον 150 ωρών στο γνωστικό αντικείμενο κατάρτισης 
που θα διδάξουν. 

Η παρακολούθηση προγράμματος κατάρτισης βεβαι¬ 
ώνεται από φορέα κατάρτισης του Δημοσίου ή από 
πιστοποιημένο φορέα κατάρτισης όπου θα αναγράφε¬ 
ται ο Αριθμός Μητρώου Πιστοποίησης ή από φορέα 
κατάρτισης χωρίς πιστοποίηση όπου θα αναγράφεται 

ο αριθμός έγκρισης του συγκεκριμένου προγράμματος 
κατάρτισης. 

• Βεβαίωση επαγγελματικής εμπειρίας πέντε (5) του¬ 
λάχιστον ετών στο αντικείμενο κατάρτισης που θα δι¬ 
δάξουν. 

Σε περίπτωση που το πρόγραμμα κατάρτισης απαι¬ 
τεί εκπαιδευτές με ιδιαίτερη εξειδίκευση και ο τίτλος 
σπουδών τους δεν είναι αντίστοιχος με το αντικείμενο 
της κατάρτισης, τότε πέραν του τίτλου σπουδών τους 
θα πρέπει να προσκομίσουν βεβαίωση παρακολούθη¬ 
σης προγράμματος κατάρτισης τουλάχιστον 50 ωρών 
στο γνωστικό αντικείμενο που θα διδάξουν καθώς και 
βεβαίωση 3τούς τουλάχιστον επαγγελματικής εμπειρίας 
στο αντικείμενο αυτό. 

Ειδικά για την διδασκαλία ξένης γλώσσας εκτός από 
τους πτυχιούχους αντίστοιχης ειδικότητας μπορούν να 
διδάξουν και οι έχοντες επάρκεια από το Υπουργείο 
Εθνικής Παιδείας και Θρησκευμάτων. 

Δεν υποχρεούνται να προσκομίσουν τίτλο σπουδών 
οι καθηγητές των Ελληνικών Εκπαιδευτικών Ιδρυμάτων 
(Α.Ε.Ι. και Τ.Ε.Ι.). Στη περίπτωση αυτή η επιχείρηση θα 
πρέπει να προσκομίσει βεβαίωση από τη Γραμματεία 
του αντίστοιχου Ιδρύματος, όπου θα βεβαιώνεται η ιδι¬ 
ότητα του καθηγητή στο συγκεκριμένο εκπαιδευτικό 
Ίδρυμα καθώς και το αντικείμενο το οποίο διδάσκει. 

8. Φωτοαντίγραφο αστυνομικής ταυτότητας για κάθε 
καταρτιζόμενο. 

ΚΕΦΑΛΑΙΟ 4° 

ΔΙΑΔΙΚΑΣΙΑ ΕΓΚΡΙΣΗΣ ΤΩΝ ΠΡΟΤΑΣΕΩΝ ΓΙΑ ΥΛΟΠΟΙ¬ 
ΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

Η αρμόδια Υπηρεσία του ΟΑΕΔ (ΔΙΟΙΚΗΣΗ, Δ/ΝΣΗ Α3), 
αφού εξετάσει τα προγράμματα κατάρτισης που έχουν 
υποβληθεί, υποβάλει τις προτάσεις της προς έγκριση 
στην Επιτροπή Διαχείρισης του ΛΑΕΚ. Η απόφαση της 
Επιτροπής Διαχείρισης του ΛΑΕΚ εγκρίνεται τελικά από 
το Δ.Σ. του Ο.Α.Ε.Δ. 

Μετά την τελική έγκριση των προτάσεων, η Δ/νση 
Α3 - Γραφείο ΛΑΕΚ εκδίδει απόφαση υλοποίησης των 
προγραμμάτων κατάρτισης και ενημερώνει εγγράφως 
τις Υπηρεσίες του Οργανισμού που υπάγεται ο τόπος 
υλοποίησής τους, προκειμένου να γίνει έναρξη της υλο¬ 
ποίησης των παραπάνω προγραμμάτων. 

Σε καμία περίπτωση δεν γίνεται έναρξη υλοποίησης 
των προγραμμάτων κατάρτισης πριν την έγκρισή τους 
από την Επιτροπή Διαχείρισης του ΛΑΕΚ και το Δ.Σ. του 
ΟΑΕ,Δ. καθώς και την ανακοίνωση αυτών στις αρμόδιες 
Υπηρεσίες του Ο.Α.Ε.Δ. 

ΚΕΦΑΛΑΙΟ 5ο 

ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Με την υπ’ αριθμ. 2/34255/0022/7.6.2001 κοινή απόφαση 
Υπουργών Οικονομικών-Εργασίας και Κοινωνικών Ασφα¬ 
λίσεων όπως τροποποιήθηκε και ισχύει κάθε φορά και 
με την υπ’ αριθμ. Β118616/13.7.2001 απόφαση του Διοικητή 
ΟΑΕΔ, καθορίζονται η διαδικασία, τα όργανα, και οι κα¬ 
τηγορίες των ελέγχων σχετικά με την διενέργεια ελέγ¬ 
χων σε προγράμματα κατάρτισης και απασχόλησης. 

Ο Ο.Α.Ε.Δ. μέσω των ελεγκτών υπαλλήλων του, ελέγ¬ 
χει την υλοποίηση κάθε σταδίου του προγράμματος 
κατάρτισης. 

Για κάθε στάδιο του προγράμματος κατάρτισης , 
αποστέλλεται από την αρμόδια Υπηρεσία του ΟΑΕΔ 
στην Περιφερειακή Δ/νση όπου υπάγεται η ΚΑΤΑΣΤΑ¬ 
ΣΗ ΑΝΑΓΓΕΛΙΑΣ ΠΡΟΓΡΑΜΜΑΤΩΝ ΚΑΤΑΡΤΙΣΗΣ ΛΑΕΚ 
ΣΤΟΝ ΤΟΜΕΑ ΤΟΥ ΡΟΔΑΚΙΝΟΥ, ώστε να οριστεί ο 


υπάλληλος που θα ασκήσει τον έλεγχο, (συμβουλευτείτε 
το ΠΑΡΑΡΤΗΜΑ 2). 

Σε κάθε στάδιο του προγράμματος κατάρτισης πραγ¬ 
ματοποιούνται υποχρεωτικά τρεις (3) επιτόπιοι έλεγχοι 
για τη διαπίστωση της λειτουργίας αυτού, σύμφωνα με 
τα οριζόμενα στη παρούσα εγκύκλιο. 

Οι αρμόδιοι για την παραλαβή των φακέλων υλο¬ 
ποίησης υπάλληλοι, εάν διαπιστώσουν ότι μέχρι την 
προηγούμενη ημέρα της έναρξης του προγράμματος, 
δεν έχει ανατεθεί αυτό σε ελεγκτή, θα πρέπει με ευ¬ 
θύνη τους να ενημερώνουν τον αρμόδιο Περιφερειακό 
Συντονιστή ΛΑΕΚ, για την άμεση ανάθεση ελέγχου. 

Με ευθύνη του συν/σμού ή της ομάδας παραγωγών, 
θα πρέπει να παρέχεται κάθε δυνατή βοήθεια και ενη¬ 
μέρωση προς τα όργανα ελέγχου. 

Σε κάθε διενεργούμενο επιτόπιο έλεγχο ο ελεγκτής 
συμπληρώνει την'Εκθεση Εποπτείας προγράμματος κα¬ 
τάρτισης ΛΑΕΚ εις τριπλούν. Το ένα αντίγραφο έκθεσης 
εποπτείας υπογράφει και παραλαμβάνει ο υπεύθυνος 
του προγράμματος που έχει οριστεί από τον αγροτι¬ 
κό συνεταιρισμό ή την ομάδα παραγωγών, το δεύτερο 
παραμένει στο φάκελο υλοποίησης του προγράμματος 
και το τρίτο παραμένει στον ελεγκτή (συμβουλευτείτε 
το ΠΑΡΑΡΤΗΜΑ 2). 

Μετά την ολοκλήρωση της κατάρτισης και εφόσον 
το 50% τουλάχιστον του αριθμού των ελέγχων που 
έχουν πραγματοποιηθεί είναι θετικοί, τα παρουσιολόγια 
(Υπόδειγμα 4) -τα οποία πρέπει να τηρούνται σε κάθε 
περίπτωση- στέλνονται (πρωτότυπα ή μέσω ΐαχ), στον 
ελεγκτή, ο οποίος αφού κάνει έλεγχο αυτών λαμβάνο- 
ντας υπόψη τυχόν απουσίες, συμπληρώνει: 

• το Υπόδειγμα 2, στη στήλη με τίτλο “πραγματοποιη- 
θείσες ώρες κατάρτισης", τις πραγματοποιηθείσες ώρες 
κατάρτισης κάθε καταρτιζόμενου (ανθρωποώρες). 

Με βάση τα ανωτέρω, ο ελεγκτής συμπληρώνει τη 
Γενική'Εκθεση προγράμματος ΛΑΕΚ σε τρία αντίγραφα 
(συμβουλευτείτε το ΠΑΡΑΡΤΗΜΑ 2) 

Αντίγραφα του Υποδείγματος (2) και της Γ ενικής έκ¬ 
θεσης προγράμματος κατάρτισης θα πρέπει να πα- 
ραδίδονται ή να διαβιβάζονται άμεσα μετά τη λήξη 
της κατάρτισης, από τον ελεγκτή στον υπεύθυνο του 
προγράμματος κατάρτισης που έχει ορισθεί από την 
επιχείρηση. 

Στη συνέχεια ο φάκελος με τα ανωτέρω υποδείγματα 
και το παρουσιολόγιο (Υπόδειγμα 4), σε πρωτότυπο ή 
αντίγραφο αυτού, θα διαβιβάζεται άμεσα από τον ελε¬ 
γκτή στην Υπηρεσία από την οποία είχε παραληφθεί. 

Συντάσσεται αρνητική Έκθεση Εποπτείας προγράμ¬ 
ματος από τον ελεγκτή αν διαπιστωθεί ότι: 

• Απουσιάζουν όλοι οι καταρτιζόμενοι ή σε κάθε περί¬ 
πτωση ποσοστό άνω του 50% του αριθμού των καταρ- 
τιζομένων που έχει δηλωθεί στο Υπόδειγμα (2). 

• Έχει γίνει αλλαγή (σύμφωνα με τα αναγραφόμενα 
στο Υπόδειγμα 1), στα αντικείμενα κατάρτισης, στο περι¬ 
εχόμενο και τις ώρες του αναλυτικού προγράμματος και 
στο τόπο υλοποίησης του προγράμματος κατάρτισης. 

• Για οποιαδήποτε αλλαγή όσον αφορά, την έναρξη 
του προγράμματος, τη διαμόρφωση του αναλυτικού 
ωρολογίου προγράμματος, τη ημερολογιακή διάρκεια 
υλοποίησης του προγράμματος κατάρτισης, το όνο¬ 
μα του εκπαιδευτή και ο αγροτικός συνεταιρισμός ή 
η ομάδα παραγωγών ροδάκινου δεν έχει ενημερώσει 
γραπτώς και εκ των προτέρων την αρμόδια Υπηρεσία 
του ΟΑΕΔ. 

• Δεν παρέχονται διευκολύνσεις στον ελεγκτή να 
ελέγξει τη σωστή υλοποίηση του προγράμματος. 

• Εάν ο χώρος υλοποίησης της κατάρτισης δεν πληροί 
τις βασικές προϋποθέσεις που τον καθιστά κατάλληλο 
για χρήση του ως αίθουσα διδασκαλίας και ο εξοπλι¬ 
σμός δεν ανταποκρίνεται στις ανάγκες του συγκεκρι¬ 
μένου προγράμματος κατάρτισης. 

η οποία παραδίδεται άμεσα στον αγροτικό συνεται¬ 
ρισμό ή στην ομάδα παραγωγών ροδάκινου εκτός εάν 
δεν είναι δυνατή η άμεση παράδοσή της, οπότε δι¬ 
αβιβάζεται με ΐαχ ή συστημένη επιστολή σ'αυτή την 
επόμενη ημέρα. 

Στη συνέχεια όταν ολοκληρωθεί το συγκεκριμένο στά¬ 
διο της κατάρτισης, εντός τριών (3) ημερών, ο ελεγκτής 
υποχρεωτικά επιστρέφει τον φάκελο του προγράμμα¬ 
τος στην Υπηρεσία από τη οποία τον παρέλαβε η οποία 
εφόσον το 50% του αριθμού των εκθέσεων εποπτείας 
προγράμματος κατάρτισης ΛΑΕΚ είναι θετικές, θα πρέπει 
να προβεί στην αποπληρωμή της επιχείρησης για την 
υλοποίηση του συγκεκριμένου σταδίου κατάρτισης. 

Σε περίπτωση που διαπιστωθεί ότι δύο (2) από τους 
τρεις (3) ελέγχους που διενεργήθηκαν κατά την υλοποί¬ 
ηση κάποιου σταδίου του προγράμματος κατάρτισης 
ήταν αρνητικοί, το στάδιο αυτό δεν αποπληρώνεται 
και εκδίδεται από την Υπηρεσία του ΟΑΕΔ απόφαση 
απόρριψης αποπληρωμής αυτού. 

ΚΕΦΑΛΑΙΟ 6ο 

ΔΙΑΔΙΚΑΣΙΑ ΕΝΣΤΑΣΗΣ: 

Ο αγροτικός συνεταιρισμός ή ομάδα παραγωγών ρο¬ 
δάκινου, έχει τη δυνατότητα εντός είκοσι (20) ημερών 
από την ημερομηνία λήξης του σταδίου του προγράμ¬ 
ματος κατάρτισης και εφόσον το 50% και άνω του αριθ¬ 
μού των ελέγχων είναι αρνητικοί, να υποβάλει ένσταση 
στην Υπηρεσία του Ο.Α.Ε.Δ. που υπάγεται ο τόπος υλο¬ 
ποίησης του προγράμματος, μαζί με τα απαιτούμενα 
δικαιολογητικά για τη τεκμηρίωση των αναφερομένων 
στην ένστασή της, προκειμένου να τεθεί υπόψη της 
Επιτροπής Διαχείρισης του ΛΑΕΚ για να αποφασίσει 
την έγκριση ή την απόρριψη της έντασης. 

Σε περίπτωση υποβολής ένστασης, η αρμόδια Υπη¬ 
ρεσία οφείλει να τη διαβιβάσει άμεσα στη Διοίκηση, 
Δ/νση Α3 - Γραφείο ΛΑΕΚ στέλνοντας συμπληρωματικά 
αντίγραφα όλων των Υποδειγμάτων που έχει κατατεθεί 
ο φάκελος υλοποίησης του προγράμματος κατάρτισης, 
καθώς επίσης: 

• Έγγραφο όπου, αφού οι ελεγκτές ενημερωθούν 
σχετικά με την ένσταση αναφέρουν την άποψή τους 
αναλυτικά (όπου απαιτείται) 

• Έγγραφο με την άποψη επί της ένστασης της αρ¬ 
μόδιας Υπηρεσίας (όπου απαιτείται) 

Τα παραπάνω τίθενται υπόψη της Επιτροπής Διαχεί¬ 
ρισης του ΛΑΕΚ μετά από εισήγηση της Δ/νσης Α3 για 
τη λήψης της σχετικής απόφασης. 

ΚΕΦΑΛΑΙΟ 7ο 

ΔΙΑΔΙΚΑΣΙΑ ΑΠΟΠΛΗΡΩΜΗΣ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ 

ΥΠΟΧΡΕΩΣΕΙΣ ΤΟΥ ΔΙΚΑΙΟΥΧΟΥ: 

Μετά τη λήξη κάθε σταδίου του προγράμματος κα¬ 
τάρτισης υποβάλλεται πλήρης φάκελος με τα δικαι- 
ολογητικά αποπληρωμής στην αντίστοιχη Υπηρεσία 
του Ο.Α.Ε.Δ. όπου υπάγεται ο τόπος υλοποίησης του 
προγράμματος. 


Η αποπληρωμή κάθε προγράμματος κατάρτισης γί¬ 
νεται σε δύο (2) δόσεις οι οποίες συμβαδίζουν με τη 
λήξη κάθε σταδίου του συγκεκριμένου προγράμματος 
κατάρτισης. 

Για την αποπληρωμή κάθε σταδίου του προγράμματος 
κατάρτισης πρέπει προσκομίσει φάκελο αποπληρωμής 
ο οποίος θα περιλαμβάνει τα εξής: 

1. έντυπη αίτηση αποπληρωμής (συμβουλευτείτε το 
ΠΑΡΑΡΤΗΜΑ 3), η οποία υποβάλλεται από τον αγρο¬ 
τικό συνεταιρισμό ή την ομάδα παραγωγών όπου θα 
αναφέρονται αναλυτικά τα στοιχεία του/της και ότι ο 
φάκελος της αποπληρωμής είναι πλήρης και σύμφωνος 
με τα αναφερόμενα στη σχετική εγκύκλιο. 

Γ ια την καταβολή της επιχορήγησης θα γίνεται πί¬ 
στωση του λογαριασμού του συν/σμού ή της ομάδας 
παραγωγών σε οποιαδήποτε τράπεζα επιθυμεί. Επιση- 
μαίνεται ότι ο συγκεκριμένος λογαριασμός θα πρέπει 
να είναι στο όνομα του αγροτικού συνεταιρισμού ή της 
ομάδας παραγωγών και μόνο. Ως εκ τούτου ο δικαιού¬ 
χος θα πρέπει να δηλώνει στην αίτηση αποπληρωμής 
τον αριθμό λογαριασμού του, στον οποίο επιθυμεί να 
γίνει η πίστωση του ποσού. 

2. το πρωτότυπο του παρουσιολογίου των καταρτιζο- 
μένων (Υπόδειγμα 4) υπογεγραμμένο από τους καταρτι¬ 
ζόμενους στις στήλες που αφορούν την προσέλευση και 
αποχώρησή τους κατά τη διάρκεια της κατάρτισης. 

3. το πρωτότυπο ή αντίγραφο του πίνακα των κα- 
ταρτιζομένων (Υπόδειγμα 2) υπογεγραμμένο από τον 
ελεγκτή του Ο.Α.Ε.Δ. 

4. το πρωτότυπο ή αντίγραφο της Γενικής Έκθεσης 
του προγράμματος κατάρτισης ΛΑΕΚ. 

5. Πρωτότυπες μισθοδοτικές καταστάσεις των μηνών 
που διήρκεσε το συγκεκριμένο στάδιο της κατάρτισης 
σφραγισμένες από την επιχείρηση. 

6. Υπεύθυνη Δήλωση που αφορά τους καταρτιζόμε¬ 
νους, σύμφωνα με την οποία ο αγροτικός συνεταιρισμός 
ή η ομάδα παραγωγών που συμμετέχει στο πρόγραμμα 
κατάρτισης θα βεβαιώνει ότι οι καταρτιζόμενοι οι οποίοι 
αναφέρονται στον πίνακα αυτόν ήταν εργαζόμενοι σ' 
αυτήν καθ' όλη τη διάρκεια του συγκεκριμένου προ¬ 
γράμματος κατάρτισης και έχουν καταβληθεί οι αμοιβές 
τους κανονικά. 

Γ ια το λόγο αυτό θα πρέπει να χρησιμοποιείται ΑΠΟ¬ 
ΚΛΕΙΣΤΙΚΑ το συγκεκριμένο έντυπο το οποίο επισυνά¬ 
πτεται στην εγκύκλιο και στο ΠΑΡΑΡΤΗΜΑ 3. 

Το συγκεκριμένο έντυπο ενέχει θέση Δήλωσης του 
ν.1599/1986 και η ακρίβεια των στοιχείων που υποβάλλο¬ 
νται με αυτή, θα ελέγχεται από τον ΟΑΕΔ. με βάση τα 
μηχανογραφημένα στοιχεία που έχουν υποβληθεί από 
τον εργοδότη στο ΙΚΑ, με συστηματικό τρόπο. 

7. πρωτότυπο ή επικυρωμένο αντίγραφο 

α. τιμολογίου ή 

β. δελτίου παροχής υπηρεσιών ή 

γ. απόδειξης είσπραξης 

το οποίο εκδίδει ο αγροτικός συνεταιρισμός ή η ομά¬ 
δα παραγωγών ροδάκινου και σύμφωνα με το οποίο θα 
δικαιολογείται η δαπάνη της κατάρτισης. 

Τα παραστατικά αυτής της δαπάνης, θα εκδίδονται 
μετά την ολοκλήρωση του κάθε σταδίου του προγράμ¬ 
ματος κατάρτισης και θα αναγράφονται σ' αυτά τα 
στοιχεία του προγράμματος κατάρτισης για τα οποία 
έχουν εκδοθεί. 

Στα παραστατικά που εκδίδονται και αφορούν το κό¬ 
στος της κατάρτισης, δεν θα πρέπει να αναγράφεται 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


575 


ο Φ.Π.Α. γιατί η κατάρτιση απαλλάσσεται του Φ.Π.Α. 
(ν.1642/1986, αρθ.1 8 παρ. 1). 

8. Βεβαίωση ασφαλιστικής ενημερότητας 

Όπου απαιτείται σύμφωνα με τις εκάστοτε ισχύουσες 
διατάξεις. 

9. Βεβαίωση φορολογικής ενημερότητας 

Όπου απαιτείται σύμφωνα με τις εκάστοτε ισχύουσες 
διατάξεις, εκτός από όσους/όσες απαλλάσσονται από 
την υποχρέωση προσκόμισης αποδεικτικού ενημερότη¬ 
τας των χρεών προς το Δημόσιο. Στη περίπτωση αυτή 
θα πρέπει να προσκομίσουν φωτοτυπία της Υ.Α. ή του 
ΦΕΚ σύμφωνα με το οποίο απαλλάσσονται. 

ΓΕΝΙΚΕΣ ΠΑΡΑΤΗΡΗΣΕΙΣ: 

1. Τα υποδείγματα που αφορούν την αποπληρωμή πρέ¬ 
πει να συμπληρώνονται σύμφωνα με τις οδηγίες αυτών 
όπως αναφέρονται στην εγκύκλιο, να είναι ευανάγνωστα 
συμπληρωμένα, να μη λείπουν σφραγίδες, να έχουν πρω¬ 
τότυπες υπογραφές όπου απαιτείται και να είναι σωστές 
οι αθροίσεις. Τα φωτοαντίγραφα των δικαιολογητικών 
πρέπει να βρίσκονται σε άριστη κατάσταση. 

2. Οι αγροτικοί συνεταιρισμοί και οι ομάδες συνεταιρι¬ 
σμών έχουν την υποχρέωση να προσκομίσουν κάθε δικαιο- 
λογητικό που θα τους ζητηθεί συμπληρωματικά, προς διευ¬ 
κόλυνση της εκκαθάρισης του φακέλου αποπληρωμής. 

Στις περιπτώσεις που διαπιστώνεται ότι δεν έχει 
καταβληθεί η εργοδοτική εισφορά (0,45%) για τους 
συμμετέχοντες στο πρόγραμμα ή οι καταρτιζόμενοι 
δεν έχουν την ιδιότητα του εργαζόμενου, τιμωρούνται 
σύμφωνα με το νόμο «περί ψευδούς δηλώσεως» 

ΔΙΑΔΙΚΑΣΙΑ ΑΠΟΠΛΗΡΩΜΗΣ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ - ΥΠΟΧΡΕΩΣΕΙΣ ΥΠΗΡΕΣΙΑΣ ΟΑΕΔ 
Για την αποπληρωμή, οι Υπηρεσίες του Ο.Α.Ε.Δ, μετά 
την παραλαβή του φακέλου αποπληρωμής κάθε σταδίου 
του προγράμματος κατάρτισης: 
ελέγχουν την πληρότητα του φακέλου αποπληρωμής 


κάνουν έλεγχο των δικαιολογητικών αποπληρωμής 

κάνουν έλεγχο των παραστατικών των δαπανών και 
τέλος συμπληρώνουν τη ΚΑΤΑΣΤΑΣΗ ΑΠΟΠΛΗΡΩΜΗΣ 
ΠΡΟΓΡΑΜΜΑΤΩΝ ΚΑΤΑΡΤΙΣΗΣ ΛΑΕΚ ΣΤΟΝ ΤΟΜΕΑ ΤΟΥ 
ΡΟΔΑΚΙΝΟΥ 

Τέλος η επιχείρηση μέσα σε διάστημα δύο (2) μηνών 
μετά την κατάθεση του πλήρη φακέλου αποπληρωμής, 
ειδοποιείται για την είσπραξη του δικαιούμενου ποσού, 
με τη διαβίβαση της απόφασης αποπληρωμής από την 
αρμόδια Υπηρεσία του Ο.Α.Ε.Δ. (συμβουλευτείτε το ΠΑ¬ 
ΡΑΡΤΗΜΑ 3). 

ΚΕΦΑΛΑΙΟ 8ο 

ΣΤΑΤΙΣΤΙΚΗ ΠΑΡΑΚΟΛΟΥΘΗΣΗ: 

Για τη σωστή στατιστική παρακολούθηση του ΠΡΟ¬ 
ΓΡΑΜΜΑΤΟΣ ΚΑΤΑΡΤΙΣΗΣ ΛΑΕΚ ΣΤΟΝ ΤΟΜΕΑ ΤΟΥ 
ΡΟΔΑΚΙΝΟΥ θα πρέπει: 

Την πρώτη εβδομάδα κάθε μήνα, όλοι οι αρμόδιοι 
υπάλληλοι για τα παραπάνω προγράμματα κατάρτισης, 
να συμπληρώνουν και να αποστέλλουν στη Διοίκηση, 
Δ/νση Α3 - Γ ραφείο ΛΑΕΚ την: 

ΚΑΤΑΣΤΑΣΗ ΑΠΟΠΛΗΡΩΜΗΣ ΣΤΑΔΙΟΥ ΠΡΟΓΡΑΜΜΑ¬ 
ΤΟΣ ΚΑΤΑΡΤΙΣΗΣ ΛΑΕΚ ΣΤΟΝ ΤΟΜΕΑ ΤΟΥ ΡΟΔΑΚΙΝΟΥ, 
(συμβουλευτείτε το ΠΑΡΑΡΤΗΜΑ 3) 

Η παραπάνω κατάσταση αποπληρωμής αφορά προ¬ 
γράμματα κατάρτισης των αγροτικών συνεταιρισμών 
ή των ομάδων παραγωγών οι οποίες αποπληρώθηκαν 
τον προηγούμενο μήνα. 

ΚΕΦΑΛΑΙΟ 9ο 

ΔΥΝΑΤΟΤΗΤΑ ΣΥΜΜΕΤΟΧΗΣ: 

Δυνατότητα συμμετοχής στο πρόγραμμα κατάρτι¬ 
σης έχουν οι αγροτικοί συνεταιρισμοί και οι ομάδες 
παραγωγών του ροδάκινου που αναγράφονται στον 
παρακάτω πίνακα: 


ΑΙΑ 

ΑΓΡΟΤΙΚΟΙ ΣΥΝΕΤΑΙΡΙΣΜΟΙ Η ΟΜΑΔΕΣ ΠΑΡΑΓΩΓΩΝ 
ΡΟΔΑΚΙΝΟΥ 

ΑΡΙΘΜΟΣ ΕΡΓΑΖΟΜΕΝΩΝ/ 
ΚΑΤΑΡΤΙΖΟΜΕΝΩΝ 

1 

Α.Σ ΜΑΝΔΑΛΟΥ 

12 

2 

ΚΑΣΟ Δ. ΚΥΡΡΟΥ 

26 

3 

Ε.Γ.Σ. ΓΙΑΝΝΙΤΣΩΝ 

43 

4 

ΚΑΣΟ Μ. ΑΛΕΞΑΝΔΡΟΣ 

18 

5 

ΟΠΕΥΣ ΣΤΑΥΡΟΔΡΟΜΙΟΥ 

1 

6 

Α.Σ. ΚΑΛΗΣ 

8 

7 

ΑΘΗΝΑ 

5 

8 

Α.Σ. ΣΕΒΑΣΤΙΑΝΟΝ 

2 

9 

Α.Σ. ΠΡΟΦΗΤΗ ΗΛΙΑ 

8 

10 

Α.Β.Σ. ΜΕΛΙΣΣΑ 

1 

11 

ΓΕΣΠΟΒ 

24 

12 

ΚΟΠΑ ΒΟΡΑΣ 

16 

13 

Ε.Α.Σ. ΑΛΠΩΠΙΑΣ 

22 

14 

Α.Σ. ΑΡΣΕΝΙΟΥ 

3 

15 

Ε.Α.Σ. ΕΔΕΣΣΑΣ-ΣΚΥΔΡΑΣ 

13 

16 

Α.Σ. ΑΡΝΙΣΣΑΣ 

11 

17 

Α.Σ. ΠΑΝΑΓΙΤΣΑΣ 

10 

18 

Α.Σ. ΠΕΤΡΙΑΣ 

1 

19 

Α.Σ. Ν.ΑΛΙΑΚΜΩΝ 

14 

20 

Α.Σ. ΜΕΛΙΚΗΣ 

29 








576 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21 

Α.Σ. ΒΕΡΟΙΑΣ νΕΝΙΙδ 

43 

22 

Α.Σ. ΕΠΙΣΚΟΠΗΣ 

2 

23 

Α.Σ. ΝΑΟΥΣΑΣ 

5 

24 

ΑΣΟ ΚΟΥΛΟΥΡΑΣ Ν. ΑΠΟΛΛΩΝ 

10 

25 

Α.Σ. ΜΕΣΗΣ 

24 

26 

Α.Σ. ΜΑΚΡΟΧΩΡΙΟΥ Η ΠΡΟΟΔΟΣ 

16 

27 

ΑΣΟ ΑΓ. ΓΕΩΡΓΙΟΥ Η ΔΗΜΗΤΡΑ 

3 

28 

Α.Σ. ΒΕΡΟΙΑΣ Ν. ΑΛΦΑ 

4 

29 

ΑΣΕΝΟΠ ΝΑΟΥΣΑΣ 

3 

30 

Ε.Α.Σ. ΝΑΟΥΣΑΣ 

20 

31 

Α.Σ. ΒΕΡΟΗ ΜΑΚΡΟΧΩΡΙΟΥ 

4 

32 

Α.Σ. ΜΑΚΡΟΧΩΡΙΟΥ 

1 

33 

ΚΟΙΝΟΠΡΑΞΙΑ ΜΕΛΙΚΗΣ & ΠΕΡΙΧΩΡΩΝ 

2 

34 

Α.Σ. ΔΙΑΒΑΤΟΥ ΑΓ. ΚΩΝ/ΝΟΣ 

20 

35 

ΚΑΣΟ ΕΣΤΙΑ 

7 

36 

Ε.Α.Σ. ΒΕΡΟΙΑΣ 

40 

37 

ΚΑΣΟ ΑΛΕΞΑΝΔΡΟΣ 

5 

38 

Α.Φ.Σ. Ν. ΑΙΑΣ ΕΙΡΗΝΟΥΠΟΛΗΣ 

2 

39 

Α.Σ. ΞΕΧΑΣΜΕΝΗΣ 

6 

40 

Α.Σ. ΠΥΡΓΩΝ 

1 

41 

ΑΣΕΠΟΠ ΦΑΛΑΝΗΣ 

5 

42 

Α.Σ. ΓΙΑΝΝΟΥΛΗΣ 

2 

43 

Α.Σ. ΠΛΑΤΑΝΟΥΛΙΩΝ 

1 

44 

ΑΣΕΝΟΠ ΤΥΡΝΑΒΟΥ 

1 

45 

Ε.Α.Σ. ΠΙΕΡΙΑΣ 

4 

46 

Ε.Α.Σ. ΑΜΥΝΤΑΙΟΥ 

9 

47 

ΑΣΟΠ ΕΠΙΣΚΟΠΗΣ 

1 

48 

Α.Σ. ΖΥΓΟΣ 

3 

49 

ΚΑΣΟΑΛΜ ΜΕ 

43 

ΠΛΗΡΟΦΟΡΙΕΣ: 

Για περαιτέρω πληροφορίες σχετικά με την υλοποίηση 
και την αποπληρωμή των προγραμμάτων κατάρτισης, οι 
δικαιούχοι θα πρέπει να απευθύνονται είτε στις Υπηρε¬ 
σίες του Ο.Α.Ε.Δ. της περιοχής τους είτε στη Διοίκηση, 
Δ/νση Α3 - Γ ραφείο ΛΑΕΚ (υπεύθυνοι: Ε. Χρυσανθακο- 
πούλου, Σ. Σπαντιδάκη, τηλέφωνο 210-9989823-24) 

ΚΕΦΑΛΑΙΟ 10° 

ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

1. Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ. 

2. Από τις διατάξεις αυτής της απόφασης προκαλείται 
δαπάνη ύψους 4.986.000,00 Ευρώ. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα 4 Ιανουάριου 2006 
Ο Πρόεδρος 
Γ. ΒΕΡΝΑΔΑΚΗΣ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

(7) 

Στην Υ4α/11510/6.12.2005 απόφαση του Υπουργού Υγεί¬ 
ας και Κοινωνικής Αλληλεγγύης που δημοσιεύθηκε στο 
ΦΕΚ 1742/Τ.Β./13.12.2005 «Χορήγηση άδειας λειτουργίας 
σε Μονάδες Μεταμοσχεύσεων» και συγκεκριμένα στο 
εδάφιο 3 της παραγράφου Α. 

Διορθώνεται το εσφαλμένο: 

«ως διατομεακού επιπέδου» 

Στο ορθό: 

«στα πλαίσια του Α'Καρδιοχειρουργικού Τμήματος 
Ενηλίκων». 

(Από το Υπ. Υγείας & Κοιν/κής Αλλ/γγύης) 

